A TANÁCS HATÁROZATA
(2009. december 1.)
az Európai Tanács elnökére vonatkozó alkalmazási feltételek megállapításáról
(2009/909/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 243. cikkére,
tekintettel a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének, továbbá az Európai Unió Közszolgálati Törvényszéke elnökének, tagjainak és hivatalvezetőjének járandóságairól szóló, 1967. július 25-i 422/67/EGK, 5/67 Euratom tanácsi rendeletre (1),
mivel:
(1)
A Lisszaboni Szerződés az Európai Tanácsot az Európai Unió intézményévé alakítja, és létrehozza az Európai Tanács elnökének tisztségét, két és fél éves, egyszer meghosszabbítható hivatali idővel.
(2)
Meg kell állapítani az Európai Tanács elnökére vonatkozó alkalmazási feltételeket,
ELFOGADTA EZT A HATÁROZATOT:
1. cikk
(1) Az 1967. július 25-i 422/67/EGK, 5/67/Euratom tanácsi rendeletnek a Bizottság elnökére vonatkozó rendelkezéseit analógia útján alkalmazni kell az Európai Tanács elnökére.
(2) Az Európai Tanács elnökének havi alapilletménye megegyezik az Európai Unió 16. besorolási és harmadik fizetési fokozatú tisztviselői alapilletményének 138 %-kal való megszorzása eredményeképpen kapott összeggel.
2. cikk
A Tanács elnöke értesíti az Európai Tanács elnökét e határozatról.
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. december 1-jén.